**LĪGUMS**

par telpu uzkopšanu ēkā Citadeles ielā 1

Nr.1.6-2/17 Nr. EKO/1/2018-286

Pasūtītāja piešķirtais Izpildītāja piešķirtais

Rīgā, 2018. gada 18.aprīlī

**SIA “Ekozona “**, vienotais reģistrācijas Nr. 40103347286 , tās valdes locekles Initas Spārniņas personā, kurš(-a) rīkojas uz statūtu pamata (turpmāk - IZPILDĪTĀJS), no vienas puses, un

**Korupcijas novēršanas un apkarošanas birojs,** vienotais reģistrācijas Nr.90001427791, tā priekšnieka J.Straumes personā, kurš rīkojas saskaņā ar Korupcijas novēršanas un apkarošanas biroja likumu (turpmāk - PASŪTĪTĀJS), no otras puses, abi kopā saukti - Puses un katra atsevišķi - Puse, izsakot savu gribu brīvi - bez maldības, viltus un spaidiem, pamatojoties uz iepirkuma „Par telpu uzkopšanu ēkā Citadeles ielā 1” (iepirkuma identifikācijas Nr: KNAB 2018/4) rezultātiem, noslēdz šādu līgumu (turpmāk - Līgums):

1. **LĪGUMA PRIEKŠMETS.**

1.1.PASŪTĪTĀJS uzdod un IZPILDĪTĀJS apņemas ar savu darbaspēku, inventāru un līdzekļiem veikt PASŪTĪTĀJA biroja telpu uzkopšanu ēkā Citadeles ielā 1 (turpmāk - telpas), Rīgā uzkopšanas darbus, saskaņā ar Telpu uzkopšanas darbu grafiku un tehnisko specifikāciju, kas ir šī Līguma 1.pielikums un ir tā neatņemama sastāvdaļa.

1.2.PASŪTĪTĀJS vienojas ar IZPILDĪTĀJU, ka kopējā uzkopjamo telpu platība ir 3300m2 un tā jāuzkopj katru darba dienu PASŪTĪTĀJA darbinieku klātbūtnē no plkst.7:00 īdz plkst.12:00.

**2. LĪGUMSUMMA UN NORĒĶINU KĀRTĪBA.**

1. LĪGUMA kopējā summa ir EUR 41999,99 (četrdesmit viens tūkstotis deviņi simti deviņdesmit deviņi eiro, 99 centi) bez pievienotās vērtības nodokļa.
2. PASŪTĪTĀJS maksā IZPILDĪTĀJAM par telpu uzkopšanu mēnesī 1242,07 EUR (viens tūkstotis divi simti četrdesmit divi eiro, 07 centi) bez pievienotās vērtības nodokļa.
3. PASŪTĪTĀJS apņemas veikt samaksu vienu reizi mēnesī 10 (desmit) darba dienu laikā pēc IZPILDĪTĀJA sagatavotā rēķina saņemšanas.

2.4. Par šajā Līgumā noteikto samaksas termiņu neievērošanu, PASŪTĪTĀJS maksā IZPILDĪTĀJAM līgumsodu 0,1 % apmērā no nesamaksātā rēķina par katru nokavēto dienu.

**3. PASŪTĪTĀJA TIESĪBAS UN PIENĀKUMI.**

3.1. PASŪTĪTĀJS apņemas:

1. katru mēnesi Līguma 2.punktā noteiktajā kārtībā un apmērā samaksāt IZPILDĪTAJAM par veikto darbu, atbilstoši saņemtajam rēķinam;
2. nodrošināt darba izpildītājiem piekļūšanu telpām un teritorijai, kā arī ierādīt telpu darba inventāra, materiālu un līdzekļu glabāšanai;
3. nodrošināt telpas ar tualetes papīru, papīra roku dvieļiem, gaisa atsvaidzinātājiem un ziepēm;
4. nodrošināt IZPILDĪTĀJA darbiniekus ar darbam nepieciešamo silto un auksto ūdeni, un elektroenerģiju;
	* 1. brīdināt IZPILDĪTĀJU ne vēlāk kā 1 (vienu) nedēļu iepriekš par telpās un teritorijā paredzētajiem remontdarbiem, vienlaicīgi informējot par minēto darbu izpildes vietu un laiku.

3.2. PASŪTĪTĀJS ir tiesīgs:

1. paturēt kontroles funkcijas par kārtību uzkopšanā nodotajās telpās un teritorijā;
2. vienpusēji pārtraukt līgumattiecības IZPILDĪTĀJA maksātnespējas gadījumā;
3. izteikt priekšlikumus par uzkopšanas darbu vēlamo izpildes veidu, laiku un kārtību, kā arī iesniegt pretenzijas, ja darbi veikti nekvalitatīvi;
4. samazināt IZPILDĪTĀJA sagatavotā rēķina maksājuma apmēru par 10%, ja IZPILDĪTĀJS nav izpildījis vai būtiski nekvalitatīvi izpildījis savas šajā Līgumā noteiktās saistības. Šādā gadījumā PASŪTĪTĀJS iesniedz rakstveida pretenziju IZPILDĪTĀJAM, nosūtot uz adresi: Kaķasēkļa dambis 31, Rīga, LV-1045, ne vēlāk kā 10 (desmit) darba dienu laikā, kurā norāda tos darbus, kas nav veikti kvalitatīvi, vai pārkāpjot Līguma noteikumus, pamatojoties uz kuru Puses sagatavots un abpusēji ar parakstiem apstiprina kvalitātes trūkumu aktu;
5. nesamaksāt IZPILDĪTĀJAM par darbu, kas nav veikts.

**4. IZPILDĪTĀJA TIESĪBAS UN PIENĀKUMI.**

4.1. IZPILDĪTĀJS apņemas:

4.1.1. nodrošināt darbu veikšanu ar saviem darbiniekiem, profesionālo uzkopšanas tehniku, inventāru, iekārtām un materiāliem, izņemot 3.1.3.apakšpunktā norādītos materiālus. IZPILDĪTĀJS izmanto tikai kvalificētus un atbilstoši apmācītus darbiniekus, kuri ir instruēti par darba drošības, ugunsdrošības, sanitārajām un higiēnas prasībām, kā arī par personas datu apstrādi, kas saistīta ar Pasūtītāja informācijas aizsardzības pasākumiem;

4.1.2. veikt pakalpojuma sniegšanas kontroli saskaņā ar Līguma 2.pielikumā noteikto kārtību;

4.1.3. pildot ar šo Līgumu uzņemtās saistības, ievērot Latvijas Republikas darba drošības, ugunsdrošības, sanitāri tehniskās un vides aizsardzības normas, uzņemoties segt zaudējumus, kas PASŪTĪTĀJAM radušies minēto noteikumu neievērošanas rezultātā;

4.1.4. 3 (trīs) darba dienu laikā no Līguma parakstīšanas brīža noslēgt civiltiesiskās atbildības apdrošināšanas polisi par EUR 100 000 (viens simts tūkstoši) apdrošināšanas summu.

4.1.5. uzņemties materiālo atbildību par bojājumiem un zaudējumiem, kas PASŪTĪTĀJAM radušies IZPILDĪTĀJA darbinieku nevērīgas, neuzmanīgas vai prettiesiskas rīcības dēļ.

4.1.6. Telpu uzkopšanai izmantot profesionālo tehniku un profesionālos telpu uzkopšanas līdzekļus, kas ir nekaitīgi cilvēku veselībai un ar neuzbāzīgu aromātu;

4.1.7. darbinieku maiņas gadījumā, ne vēlāk kā 3 (trīs) darba dienas iepriekš, paziņot PASŪTĪTĀJAM par darbiniekiem, kuri veiks telpu uzkopšanu, iesniedzot informāciju par jaunā darbinieka datiem. Tikai pēc PASŪTĪTĀJA akcepta saņemšanas, minētais IZPILDĪTĀJA darbinieks drīkst uzsākt darbu PASŪTĪTĀJA telpās;

4.1.9. nenodarbināt darbiniekus telpu uzkopšanā, pirms PASŪTĪTĀJS nav veicis darbinieku pārbaudi un izteicis IZPILDĪTĀJAM savu piekrišanu;

4.1.10. nodrošināt, ka IZPILDĪTĀJA personāls PASŪTĪTĀJA telpās un teritorijā neatrodas alkohola, narkotisko vai citu apreibinošo vielu ietekmē. Pretējā gadījumā PASŪTĪTĀJAM ir tiesības neielaist vai izraidīt attiecīgo personu no savām telpām vai tai piegulošās teritorijas, kā arī veikt tā alkohola koncentrācijas izelpā konstatēšanas testu. Ja PASŪTĪTĀJAM ir aizdomas, IZPILDĪTĀJA personāls ierodas vai atrodas pakalpojuma sniegšanas vietā alkohola, narkotisko vai citu apreibinošo vielu ietekmē, PASŪTĪTĀJS par šo faktu elektroniski vai telefoniski informē IZPILDĪTĀJA atbildīgo kontaktpersonu, kurš nekavējoties nodrošina, ka pakalpojums tiek sniegts ar objektā jau esošā personāla darbaspēku. Ja PASŪTĪTĀJA personāls ir bijis apreibinošo vielu ietekmē pakalpojuma sniegšanas vietā, PASŪTĪTĀJAM ir tiesības atkārtoti neielaist attiecīgo personu objektā. Šajā gadījumā IZPILDĪTĀJS 3 (trīs) dienu laikā nodrošina, ka pakalpojumu turpmāk sniegs cits darbinieks. Pierādīšanas pienākums par to, ka persona nav bijusi alkoholisko, narkotisko vai citu apreibinošo vielu ietekmē, gulstas uz IZPILDĪTĀJU.

4.2 IZPILDĪTĀJS ir tiesīgs:

1. pēc savām iespējām un ieskatiem noteikt veicamo darbu izpildes veidu un kārtību, ievērojot šī Līguma nosacījumus.

**5. PUŠU ATBILDĪBA.**

1. Katra līgumslēdzēja Puse ir atbildīga par savu saistību izpildi.
2. Puses tiek atbrīvotas no atbildības par saistību daļēju vai pilnīgu neizpildīšanu, ja tas noticis neparedzamu apstākļu rezultātā, ko attiecīgā Puse nav varējusi ne paredzēt ne novērst, ne ietekmēt.
3. Ar neparedzamiem apstākļiem Puses saprot dabas stihijas (plūdi, vētras postījumi), katastrofas, streikus, karadarbību vai manevrus, pilnvaroto institūciju izdotos normatīvos aktus, kā arī citus tamlīdzīgus apstākļus, kuru dēļ šī Līguma nosacījumu izpilde nav iespējama.
4. Katra Puse ir atbildīga par zaudējumiem, kas otrai Pusei radušies tās darbinieku vai pilnvaroto personu darbības vai bezdarbības rezultātā.

**6. STRĪDU RISINĀŠANA.**

6.1. Domstarpības, kas radušās sakarā ar Līguma izpildi, Puses risina pārrunu ceļā. Ja vienošanās netiek panākta, strīds saskaņā ar spēkā esošiem normatīvajiem aktiem ir risināms tiesā.

**7.LĪGUMA TERMIŅŠ.**

7.1. Līgums stājas spēkā ar abpusēju tā parakstīšanas brīdi, bet tā izpilde uzsākama 2018.gada 2.maijā.

7.2. Līgums ir spēkā līdz Līguma 2.1.punktā norādītās līgumsummas sasniegšanai.

7.3. PASŪTĪTĀJAM ir tiesības rakstiski brīdinot IZPILDĪTĀJU, izbeigt Līgumu nekavējoties, ja IZPILDĪTĀJS nepilda Līguma nosacījumus.

7.4. Pusēm ir tiesības izbeigt Līgumu pirms termiņa, par to rakstiski brīdinot otru Pusi 30 (trīsdesmit) dienas iepriekš, ja Puses nevienojas par citu termiņu.

7.5. Līgumattiecības par pabeigtām atzīstamas brīdī, kad Puses izpildījušas savstarpējās saistības.

**8. PĀRĒJIE NOTEIKUMI.**

* 1. PASŪTĪTĀJA vai IZPILDĪTĀJA likvidācijas gadījumā šī Līguma darbība tiek izbeigta.
	2. Šis Līgums pilnībā apliecina Pušu vienošanos. Jebkuras izmaiņas šī Līguma noteikumos stāsies spēkā tikai ar nosacījumu, ja tās tiks noformētas rakstveidā un tās būs parakstījušas abas Puses.
	3. Ja kāds no šī Līguma nosacījumiem zaudē savu juridisko spēku, tas neietekmē pārējo Līguma nosacījumu spēkā esamību.
	4. Puses apņemas ievērot konfidencialitāti attiecībā uz finansiālo, komerciālo un cita veida informāciju par otras Puses darbību, kura iegūta līgumisko attiecību laikā gan Līguma darbības laikā, gan pēc tā izbeigšanās.
	5. Pušu kontaktpersonas:
		1. No PASŪTĪTĀJA puses: Zane Gokbaga, tālruņa Nr.67356162, mobilā tālruņa Nr.28669767, e-pasts: zane.gokbaga@knab.gov.lv un/vai Arita Pukne, tālruņa Nr.67797216, un vai e-pasts: arita.punke@knab.gov.lv.
		2. No IZPILDĪTĀJA puses: Toms Zaporožecs, tālruņa Nr. 67855256, mobilā tālruņa Nr. 29273478, toms@ekozona.lv.

8.6. Līgums sagatavots latviešu valodā, uz 4 (četrām) lapas pusēm, 2 (divos) identiskos eksemplāros ar pielikumiem, kopā uz 4 (četrām) lapas pusēm, ar vienādu juridisko spēku, pa 1 (vienam) eksemplāram katrai līgumslēdzējai Pusei.

1. **PUŠU REKVIZĪTI.**

**PASŪTĪTĀJS: IZPILDĪTĀJS:**

Korupcijas novēršanas un apkarošanas birojs Sabiedrība ar ierobežotu atbildību

Brīvības iela 104 k-2, Rīga, LV-1001 “Ekozona”

Reģ.Nr: 90001427791 Reģ.Nr. 40103347286

Valsts kase Banka: AS “Swedbank”

Kods: TRELLV22 Kods: HABALV22

Konts: LV52TREL2040007022000 Konts: LV41HABA0551029657514

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /J.Straume/ /I.Spārniņa